22. ΝΟΜΟΘΕΤ.ΔΙΑΤΑΓΜΑ υπ’ αριθ. 263 της 12/18 Αυγ.1969 (ΦΕΚ Α΄ 160) Περί χορηγήσεως Καταστάσεως Επιβιβάσεως εις Αξιωματικούς και οπλίτας των Ενόπλων Δυνάμεων. Άρθρ.1.-«α.Σε όλους γενικά τους υπηρετούντες αξιωματικούς, ανθυπασπιστές και υπαξιωματικούς (μονίμους, εθελοντές, ανακαταταγέντες και ΟΠΥ) άνδρες και γυναίκες των Ενόπλων Δυνάμεων χορηγείται μία φορά μέσα στο ίδιο ημερολογιακό έτος, εφ’ όσον ταξιδεύουν με κανονική ή 4ημερη άδεια, κατάσταση επιβιβάσεως μετ’ επιστροφής, για ένα μόνο τόπο προορισμού της αρεσκείας τους. Με τους ίδιους όρους χορηγείται στους μαθητές των στρατιωτικών Σχολών, τρεις φορές μέσα στο ίδιο ημερολογιακό έτος, κατάσταση επιβιβάσεως. β.Στους εφέδρους αξιωματικούς, δόκιμους εφέδρους αξιωματικούς και στους οπλίτες που υπηρετούν πλήρη θητεία χορηγείται με τις προϋποθέσεις του παραπάνω εδαφίου κατάσταση επιβιβάσεως μέχρι 4 φορές κατά τη διάρκεια της θητείας τους. Στους υπηρετούντες μειωμένη θητεία χορηγείται κατάσταση επιβιβάσεως μέχρι 3 φορές κατά τη διάρκεια της θητείας τους». Το εδαφ. α και β αντικαταστάθηκαν ως άνω από την παρ. 2 άρθρ. 20 Νόμ. 1911/1990 (ΦΕΚ Α΄ 166) Τόμ. 36Δ, σελ. 1338/501. «Με απόφαση του Υπουργού Εθνικής Άμυνας επιτρέπεται να μεταβάλλεται ο αριθμός των χορηγούμενων καταστάσεων επιβιβάσεως στους δικαιούχους του παραπάνω εδαφ. β΄ο οποίος δεν επιτρέπεται να υπερβαίνει τις 8». Το εδάφ. γ΄προστέθηκε από το άρθρ. 23, Νόμ. 2703/6-8 Απρ. 1999 (ΦΕΚ Α΄72), τόμ. 29, σελ. 90,953. γ.Οι δι’ οιονδήποτε λόγον μη λαμβάνοντες Κατάστασιν Επιβιβάσεως, όταν κινούνται με άδειαν, δεν δύναται να δικαιολογήσωσι το αντίτιμον του εισιτηρίου εις βάρος του Δημοσίου. Άρθρ.2.-Εις τους μεταβαίνοντας επί κανονική αδεία εις το Εξωτερικόν και δικαιουμένους Καταστάσεως Επιβιβάσεως, συμφώνως τω άρθρ. 1 του παρόντος, θα χορηγήται τοιαύτη Κατάστασις Επιβιβάσεως μέχρι του τελευταίου Ελληνικού Σταθμού ή Λιμένος. Εις τους ανωτέρω λαμβάνοντας Κατάστασιν Επιβιβάσεως δια τον τόπον ενδιάμεσον του προορισμού των, δεν χορηγείται ετέρα Κατάστασις Επιβιβάσεως εκ του ενδιαμέσου τούτου τόπου, δια τον τόπον του τελικού προορισμού των. Σελ.334(ε) Τεύχος 1386 Σελ. 58 Άρθρ.3.-«Κατάσταση επιβιβάσεως χορηγείται στο στρατιωτικό προσωπικό, που υπηρετεί στην Κύπρο, με τις διακρίσεις και προϋποθέσεις του άρθρ. 1 του παρόντος, για την κίνησή του στην Ελλάδα και επάνοδο στην Κύπρο». Το άρθρ. 3 αντικαταστάθηκε ως άνω από την παρ. 3 άρθρ. 20 Νόμ. 1911/1990 (ΦΕΚ Α΄ 166), Τόμ. 36Δ, σελ. 1338/501. Άρθρ.4.-Το μέσον ταξιδίου, αι θέσεις ας δικαιούνται οι ταξιδεύοντες με Κατάστασιν Επιβιβάσεως και αι λοιπαί λεπτομέρειαι εφαρμογής των άρθρ. 1, 2 και 3 του παρόντος, καθορισθήσονται δι’ αποφάσεων του Υπουργού Εθνικής Αμύνης. Άρθρ.5.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 36.Δ.ζ.22 Οδοιπορικά και αποζημιώσεις εκτός έδρας 